Eugen Laheld

Eugen Laheld (født 18. januar 1896 i Drammen, død 6. mars 1972) var en norsk billedkunstner.

Kunstnerskap 
I 1927 satt han i styret for Unge Kunstneres Samfund sammen med Birger Moss-Johnsen, Chr. Neuberth, Wilh. Waagensten, Torstein Rusdal og Nic Schiøll.

I 1929 hadde han en utstilling i Kunstnerforbundet i Oslo sammen med Kristine Rivertz.

På 1930-tallet var han bestyrer av en kunstnerkoloni på Citadelløya, med stillingsbenevnelsen «husfar». I 1934 hadde han en stor utstilling på Kunstnernes Hus sammen med kunstnerkollegene Erik Brandt, Hjalmar Haalke og Tor Refsum. Laheld stilte der ut en rekke landskapsmalerier fra Telemark og Eggedal. Frem mot 2. verdenskrig hadde han blitt en godt etablert samtidskunstner i Norge, og ble omtalt blant annet som «en av våre betydeligere kunstnere».

Portrett 
Billedhuggeren Torleiv Agdestein stilte i 1923 ut en portrettbyste av Eugen Laheld. Leiremodellen til bysten er avbildet i bind 2 av Norsk kunsthistorie fra 1927.

Familie 
Han var fetter av maleren Bjarne Mauritz Larsen og maleren Normand Laheld.

Referanser 

Norske billedkunstnere
Personer fra Drammen kommune